Príloha č. 1

Doložka vybraných vplyvov

	1. Základné údaje

	Názov materiálu

	Vládny návrh zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov

	Predkladateľ (a spolupredkladateľ)

	Vláda Slovenskej republiky 

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	Jún 2026

	Predpokladaný termín predloženia na pripomienkové konanie
	Júl 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	August 2026

	

	2. Definovanie problému

	Základným cieľom návrhu zákona je zabezpečiť plnenie medzinárodných záväzkov Slovenskej republiky v oblasti kontroly omamných a psychotropných látok a reagovať na rozhodnutia Komisie pre omamné látky prijaté na odporúčanie Svetovej zdravotníckej organizácie (WHO). 
Komisia pre omamné látky na zasadnutí v marci 2026 schválila zaradenie troch nových psychoaktívnych látok pod medzinárodnú kontrolu. Návrh zákona upravuje prílohu č. 1, navrhuje spresniť podmienky odbornej spôsobilosti, povoľovania výskumu, výučby a expertíznej činnosti a posilniť kontrolné mechanizmy Štátneho ústavu pre kontrolu liečiv (ďalej len „ŠÚKL“), najmä vo vzťahu k evidencii a schvaľovaniu zmien údajov o vykonávaných činnostiach.
Návrh zákona reaguje na viaceré aplikačné a legislatívne potreby identifikované v oblasti  veterinárnej medicíny a nakladania s omamnými a psychotropnými látkami a výkonu dozoru nad veterinárnymi liekmi. Ďalšou identifikovanou oblasťou na spresnenie je určenie príslušnosti orgánu na vydávanie posudkov pre veľkodistribútorov výlučne veterinárnych liekov. Hoci ŠÚKL vykonáva túto činnosť vo vzťahu k distribútorom humánnych aj veterinárnych liekov, kompetencie Ústavu štátnej kontroly veterinárnych biopreparátov a liečiv (ďalej len „ÚŠKVBL“) v tejto oblasti nie sú explicitne upravené.
Návrh zákona zároveň reaguje na potrebu spresnenia úpravy sankčných mechanizmov. 

	3. Ciele a výsledný stav

	Cieľom návrhu zákona je:
a) zosúladiť právnu úpravu Slovenskej republiky s medzinárodnými záväzkami a rozhodnutiami Komisie pre omamné látky a odporúčaniami WHO, 
b) zabezpečiť účinnú reguláciu nových psychoaktívnych látok ich zaradením do príloh,
c) odstrániť aplikačné nejasnosti pri evidencii a kontrole vybraných látok (najmä lisdexamfetamínu), 
d) spresniť podmienky odbornej spôsobilosti a výkonu činností pri nakladaní s omamnými a psychotropnými látkami, 
e) posilniť kontrolné mechanizmy ŠÚKL, 
f) zaviesť jednotný a kontrolovateľný systém nakladania s omamnými a psychotropnými látkami v podmienkach záchrannej zdravotnej služby, 
g) upraviť podmienky zabezpečenia prepravy omamných a psychotropných látok tak, aby zodpovedali požiadavkám na ich bezpečnú prepravu a súčasne zohľadňovali potreby aplikačnej praxe,
h) zvýšiť transparentnosť a kontrolovateľnosť prepravy omamných a psychotropných látok prostredníctvom jednoznačnej evidencie motorových vozidiel, 
i) zabezpečiť najvyššiu úroveň odbornej spôsobilosti osôb oprávnených vykonávať činnosti spojené s nakladaním s omamnými a psychotropnými látkami vo veterinárnej oblasti, 
j) odstrániť nejednoznačnosti v kompetenciách orgánov vykonávajúcich posudkovú činnosť vo vzťahu k veľkodistribútorom veterinárnych liekov, 
k) posilniť efektívnosť výkonu dozoru a sankčných mechanizmov v oblasti veterinárnych liekov prostredníctvom jednoznačného vymedzenia oprávnení ÚŠKVBL ukladať pokuty, vrátane určenia okruhu subjektov, konkrétnych porušení povinností a výšky sankcií.
Výsledný stav:
a) právna úprava bude zosúladená s medzinárodnými záväzkami Slovenskej republiky, 
b) nové psychoaktívne látky budú podliehať národnej kontrole, 
c) zvýši sa právna istota pri evidencii a kontrole regulovaných látok, 
d) zjednotia sa pravidlá odborných spôsobilostí a povoľovacích procesov, 
e) posilní sa dohľad ŠÚKL nad vykonávaním činností, 
f) zlepší sa bezpečnosť a kontrolovateľnosť nakladania s omamnými a psychotropnými látkami v zdravotníctve a v záchrannej zdravotnej službe, 
g) vytvorí sa primeraný a vykonateľný rámec pre zabezpečenie prepravy omamných a psychotropných látok pri zachovaní požadovanej úrovne ich ochrany,
h) zvýši sa transparentnosť a dohľad nad prepravou týchto látok, 
i) zlepší sa kvalita a jednoznačnosť regulácie vo veterinárnej oblasti vrátane výkonu dozoru a sankčného rámca.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
a) ŠÚKL,
b) ÚŠKVBL,
c) držitelia povolení na zaobchádzanie s omamnými a psychotropnými látkami,
d) poskytovatelia zdravotnej starostlivosti, najmä záchranná zdravotná služba,
e) poskytovatelia odborných veterinárnych činností,
f) držitelia povolení na prepravu,
g) držitelia povolení na výskum, výučbu a expertíznu činnosť,
h) držitelia povolení na veľkodistribúciu a veľkodistribúciu výlučne veterinárnych liekov.

	5. Alternatívne riešenia

	V prípade neprijatia navrhovanej právnej úpravy by nedošlo k zosúladeniu právneho poriadku Slovenskej republiky s medzinárodnými záväzkami vyplývajúcimi z rozhodnutí Komisie pre omamné látky a odporúčaní WHO. 
Zároveň by nebola zabezpečená účinná regulácia nových psychoaktívnych látok, čo by mohlo oslabiť schopnosť orgánov verejnej moci reagovať na výskyt nebezpečných látok na trhu a znížiť úroveň ochrany verejného zdravia. Pretrvávali by aj aplikačné nejasnosti pri evidencii a kontrole vybraných látok (najmä lisdexamfetamínu), čo by mohlo spôsobovať nejednotný výklad právnej úpravy a rozdielnu aplikačnú prax medzi jednotlivými subjektmi.
V oblasti nakladania s omamnými a psychotropnými látkami by zostali nedostatočne spresnené podmienky odbornej spôsobilosti a výkonu regulovaných činností, čo by zvyšovalo riziko rozdielnej kvalifikácie osôb vykonávajúcich tieto činnosti a oslabenia kontrolných mechanizmov.
Bez prijatia návrhu zákona by nedošlo k posilneniu kontrolných mechanizmov ŠÚKL, najmä vo vzťahu k evidencii a schvaľovaniu zmien údajov o vykonávaných činnostiach, čo by znižovalo efektivitu dohľadu. V podmienkach záchrannej zdravotnej služby by absentovala právna úprava jednotného a kontrolovateľného systému nakladania s omamnými a psychotropnými látkami, čo by mohlo viesť k nejednotným postupom v praxi, zvýšenému riziku chýb v evidencii a zníženiu bezpečnosti manipulácie s týmito látkami.
V oblasti veterinárnej medicíny by pretrvávala nejasná úprava odbornej spôsobilosti pri nakladaní s omamnými a psychotropnými látkami vo veterinárnej oblasti, čo by umožňovalo výkon týchto činností aj osobám bez úplného veterinárneho vzdelania a zvyšovalo by sa riziko nesprávneho zaobchádzania a zneužitia týchto látok. Zároveň by ostala nejednoznačná príslušnosť orgánu pri posudzovaní veľkodistribútorov veterinárnych liekov, čo by spôsobovalo aplikačné problémy, nejednotný výkon dozoru a právnu neistotu. Pretrvávali by aj nedostatky v úprave sankčných právomocí ÚŠKVBL, najmä nejasnosti v rozsahu jeho oprávnení ukladať pokuty, čo by oslabovalo efektívnosť kontroly a vymožiteľnosť povinností v danej oblasti. 

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                   ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Preskúmanie účinnosti a účelnosti návrhu zákona sa vykoná po troch rokoch odo dňa nadobudnutia účinnosti, pričom bude založené na vyhodnotení aplikačnej praxe, najmä pokiaľ ide o úroveň odbornej spôsobilosti osôb, fungovanie rozdelenia kompetencií medzi príslušnými orgánmi, výkon posudkovej činnosti a uplatňovanie sankcií v danej oblasti. Súčasťou preskúmania bude aj vyhodnotenie účinnosti opatrení prijatých v oblasti kontroly nových psychoaktívnych látok, evidencie a kontroly omamných a psychotropných látok, povoľovania a výkonu výskumnej, výučbovej a expertíznej činnosti, výkonu dohľadu ŠÚKL, nakladania s omamnými a psychotropnými látkami v podmienkach záchrannej zdravotnej služby, ako aj uplatňovania podmienok prepravy omamných a psychotropných látok.

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☐	Žiadne
	☒	Negatívne

	    z toho vplyvy na MSP

	☐	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V návrhu zákona sa predpokladá len marginálny vplyv na rozpočet verejnej správy. V súčasnosti nie je možné spoľahlivo kvantifikovať príjmy z uložených pokút, keďže nie je možné predvídať počet subjektov, ktoré porušia zákonné povinnosti, ani počet a výšku uložených sankcií. Rovnako sa nepredpokladajú významné príjmy zo správnych poplatkov za vydanie posudkov, keďže ide o veľmi obmedzený okruh dotknutých subjektov. 
Z uvedených dôvodov sa vplyv na rozpočet verejnej správy považuje za zanedbateľný a nepredpokladá sa potreba vypracovania analýzy vplyvov na rozpočet verejnej správy. Držitelia povolenia na veľkodistribúciu, ktorí distribuujú výlučne veterinárne lieky majú povinnosť požiadať ÚŠKVBL o vydanie posudku. Táto povinnosť predstavuje administratívnu a finančnú záťaž vyplývajúcu z úhrady správneho poplatku za vydanie posudku. Zároveň sa zavádza pokuta za porušenie povinností až do výšky 16 596 eur.

	11. Kontakt na spracovateľa

	Ministerstvo zdravotníctva Slovenskej republiky
Limbová 2 
831 01 Bratislava
PharmDr. Jana Filová
vedúca oddelenia pre omamné a psychotropné látky
E-mail: jana.filova@health.gov.sk  
Tel. č.: +421 2 593 73 440  

	12. Zdroje

	- Rozhodnutie prijaté na 69. zasadnutí Komisie pre omamné látky Úradu OSN pre omamné látky a kriminalitu   (UNODC - United Nations Office on Drugs and Crime),
- EMCDDA/EUDA: Early Warning System on NPS.

	13. Stanovisko Komisie na posudzovanie vybraných vplyvov z PPK č. .......... 
(v prípade, ak sa uskutočnilo v zmysle bodu 8.1 Jednotnej metodiky)

	
	☒  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





2

